Ersfjorden er en lang smal fjord. Dette gjorde det vanskelig for nordlandsbåter med råseil å krysse seg inn til Ersfjordbotn, som ligger innerst i fjorden og fiskebruket som lå der. Dette var nok grunnen til at det ble startet et fiskebruk også på Sandholmen 1932. Her var det nærmere til fisken. De var en 4-5 mann og en kokke som arbeidet på bruket. Var det mye arbeid, måtte de ha inn flere folk. Det kunne også være helt opp til 4 båtmannskap i de 2 rorbuene i den tiden av året det var stor aktivitet på plassen.